**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Հատուկ կացության կարգավիճակի տրամադրում։ |
| Արդյունք | Ծառայության մատուցման արդյունքում օտարերկրացին ստանում է ՀՀ տարածքում օրինական բնակության իրավունք /մշտական կացության կարգավիճակ/։ |
| Դիմումատու | Ազգությամբ հայ կամ ՀՀ-ում տնտեսական կամ մշակութային գործունեություն իրականացնող 16 տարին լրացած օտարերկրացին, նրա օրինական ներկայացուցիչը կամ լիազորված անձը։ |
| Ծառայության տեսակ | Ծառայությունը մատուցվում է փաստաթղթերը միգրացիայի և քաղաքացիության ծառայություն ներկայացնելու միջոցով։ |
| Ներկայացման ենթակա տեղեկատվություն | Կացության հատուկ կարգավիճակ ստանալու համար դիմումատուն ներկայացնում է.   1. Դիմում, 2. Դիմում-հարցաթերթիկ, 3. ՀՀ-ում օրինական հիմքով բնակվելը հավաստող փաստաթուղթ` ՀՀ մուտքի վիզա, կացության քարտ, ՀՀ հատուկ անձնագիր, սահմանային վերահսկողություն իրականացնող մարմնի կողմից անձի փաստաթղթում ՀՀ մուտք գործելու մասին կատարված նշումը, 4. ՀՀ-ում տնտեսական կամ մշակութային գործունեություն իրականացնելը հիմնավորող փաստաթուղթ (միայն ազգությամբ ոչ հայերի համար), 5. ազգությամբ հայ լինելը հաստատող փաստաթղթերից որևէ մեկը`   ա. եկեղեցական կառույցների կողմից տրված մկրտության մասին փաստաթուղթ` հաստատված դեսպանության կամ հյուպատոսական հիմնարկի կողմից, մկրտվածի կամ նրա ծնողի ազգությամբ հայ լինելու մասին նշումով,  բ. օտարերկրյա պետության իրավասու մարմինների կողմից տրված և ապոստիլով հաստատված կամ հյուպատոսական վավերացմամբ` ազգությամբ հայ լինելու մասին փաստաթուղթ,  գ. ծնողի (պապի, տատի, հարազատ քրոջ կամ եղբոր) ծննդյան վկայականը կամ անձը հաստատող այլ փաստաթուղթ, որում առկա է ազգությամբ հայ լինելու վերաբերյալ նշում: Համահայր կամ համամայր եղբոր կամ քրոջ ծննդյան վկայականը կամ ազգությունը հաստատող այլ փաստաթուղթն անձի համար կարող է հանդիսանալ ազգությունը հաստատող փաստաթուղթ, եթե եղբոր կամ քրոջ ազգությամբ հայ լինելը պայմանավորված է նրանց համատեղ ծնողի ազգությամբ։  Սույն կետի "գ" պարբերությամբ նախատեսված փաստաթղթերի հետ միասին ներկայացվում է նաև տվյալ անձի ազգակցական կապը հիմնավորող` իրավասու պետական մարմինների կողմից տրված փաստաթուղթ:  Ազգությամբ հայ լինելը հաստատող փաստաթղթեր են համարվում նաև ազգությամբ հայ լինելու վերաբերյալ նշում պարունակող անձնագիրը, ծննդյան վկայականը,  6․ անձնագիր կամ ճամփորդական փաստաթուղթ և դրա նոտարական կարգով վավերացված հայերեն թարգմանությունը,  7․ 3.5սմ x 4.5սմ չափսի 6 գունավոր լուսանկար,  8․ պետական տուրքի վճարման անդորրագիր (900005162111100- **150 000 ՀՀ դրամ**):  Բոլոր օտարալեզու փաստաթղթերը պետք է լինեն օրենքով սահմանված կարգով հաստատված և նոտարական վավերացմամբ հայերեն թարգմանությամբ: |
| Կոնտակտային տվյալներ | Թեժ գիծ ծառայության հեռախոսահամար՝ (Զանգերի կենտրոն)  **84-22**  **(010)30-01-59** |
| Գործընթաց | Գործընթացը սկսվում է քաղաքացու կողմից դիմում ներկայացնելուց։ Օրենսդրությամբ նախատեսված փաստաթղթերի ներկայացնելուց հետո աշխատակիցը ստուգում է ներկայացված փաստաթղթերի ամբողջականությունն ու համապատասխանությունը /պահանջվող փաստաթղթերի առկայությունը, ներկայացված փաստաթղթերի համապատասխանությունը/ իրականացնում է համապատասխան ստուգումներ, որից հետո սկսվում է կացության կարգավիճակ տրամադրելու վարույթը:  Վարույթի ավարտին ՀՀ վարչապետի կողմից կայացվում է համապատասխան որոշում։  Հատուկ կացության կարգավիճակի դեպքում դիմումի ընթացքի վերաբերյալ դիմումատուն ծանուցվում է SMS հաղորդագրության միջոցով:  Հատուկ անձնագիրը դիմումատուն ստանում է Վազգեն Սարգսյան 3 հասցեում գործող հանրային ծառայությունների միասնական գրասենյակից։ |
| Ծառայության վճար | «Պետական տուրքի մասին» օրենքի 14-րդ հոդվածի համաձայն պետական տուրքը կազմում է **150 000 ՀՀ դրամ**։ |
| Վճարում | Ծառայության դիմաց վճարումը ներկայումս իրականացվում է ինչպես POS-տերմինալների միջոցով, այնպես էլ բանկի։ |
| Կարգավորումներ | «Օտարերկրացիների մասին» օրենք,  ՀՀ կառավարության 07․02․2008թ-ի թիվ 134-Ն որոշում։  «Պետական տուրքի մասին» օրենք։ |
| Բողոքարկման ընթացակարգ | Բողոքարկումը իրականացվում է դատական կարգով՝ օրենքով սահմանված ժամկետներում։ |